Beg, Steal or Borrow

«Beg, Steal or Borrow» (norsk oversettelse: tigge, stjele eller låne) er en britisk popsang som var Storbritannias bidrag i Eurovision Song Contest 1972. Den ble fremført på engelsk av popgruppen The New Seekers. Melodi og tekst var skrevet av Tony Cole, Steve Wolfe og Graeme Hall. Sangen endte på andreplass i konkurransen, og ble en hit i deler av Europa etter konkurransen. I Norge toppet den VG-lista i åtte uker og er blant de mest suksessrike Eurovision-bidragene i Norge, målt ut fra VG-lista.

 Om sangen 
Sangen henvender seg til en tidligere kjæreste. De to elskende skulle være sammen og at det kunne bli nødvendig å «bønnfalle, stjele eller låne» («beg, steal or borrow») for «Jeg bringer deg kjærlighet» («I'll bring you love»). Det er en kjærlighetssang.

I konkurransen ble den fremført som femte bidrag om kvelden 23. mars 1972 etter Spanias Jaime Morey med «Amanece», og før Norges Grethe Kausland og Benny Borg med «Småting».

Da avstemningen var ferdig, hadde den fått 114 poeng og fikk en andreplass blant atten deltakere.

The New Seekers spilte også inn «Beg, Steal or Borrow» på single. Produsent var David Mackay.

 Listeplasseringer 
 Liste (1972) Høyesteplassering Ukerpå listen Debutdato, Flandern (Ultratop)9101. april 1972, Vallonia (Ultratop)12915. april 1972 (Irish Singles Chart)384. mars 1972 (Single Top 100)381. april 1972 Norge (VG-lista)117Uke 14, 1972 (UK Singles Chart)2134. mars 1972 (Offizielle Deutsche Charts)51710. april 1972 (Schweizer Hitparade)hitparade.ch - The New Seekers - Beg, Steal Or Borrow5918. april 1972

 Referanser 



Kategori:Sanger fra 1972
Kategori:Storbritannias bidrag til Eurovision Song Contest